കുഞ്ഞിന്െറ അന്നനാളത്തില് കുടുങ്ങിയ ബ്ലേഡ് പുറത്തെടുത്തു കോലഞ്ചേരി: പിഞ്ചുകുഞ്ഞിെന്റ അന്നനാളത്തില് കുടുങ്ങിയ റേസര് ബ്ലേഡ് പുറത്തെടുത്തു. ഒമ്ബതുമാസം പ്രായമുള്ള പെണ്കുഞ്ഞിെനയാണ് കോലഞ്ചേരി മെഡിക്കല് കോളജിലെ ഡോക്ടര്മാര് രക്ഷപ്പെടുത്തിയത്. വയറുവേദന, ഛര്ദി എന്നീ ബുദ്ധിമുട്ടുകളോടെ കഴിഞ്ഞ 26ന് രാത്രിയിലാണ് മെഡിക്കല് കോളജ് അത്യാഹിത വിഭാഗത്തില് കുഞ്ഞിനെ പ്രവേശിപ്പിച്ചത്. എക്സ്റേ പരിശോധനയില് അന്നനാളത്തിെന്റ ആദ്യഭാഗത്തില് തടസ്സം കണ്ടെത്തുകയായിരുന്നു. പീഡിയാട്രിക് സര്ജറി വിഭാഗത്തിലെ ഡോ. കോരുത് വി. സാമുവേല്, അനസ്തേഷ്യ വിഭാഗത്തിലെ ഡോ. സ്കറിയ ബേബി, ഗ്യാസ്ട്രോ എന്ററോളജിസ്റ്റ് ഡോ. എം.ജി. ജയന് എന്നിവരുടെ നേതൃത്വത്തില് അന്നനാളത്തില് കുടുങ്ങിയ റേസര് ബ്ലേഡിെന്റ ഭാഗം എന്ഡോസ്കോപ്പിയുടെ സഹായത്തോടെയാണ് പുറത്തെടുത്തത്. രണ്ടുദിവസത്തെ തീവ്രപരിചരണ വിഭാഗത്തിലെ നിരീക്ഷണത്തിനുശേഷം കുഞ്ഞിനെ കഴിഞ്ഞ ദിവസം ഡിസ്ചാര്ജ് ചെയ്തു.കുട്ടികള്ക്ക് ഭക്ഷണം നല്കുമ്ബോഴും അവര് കഴിക്കുമ്ബോഴും മുതിര്ന്നവരുടെ പ്രത്യേക ശ്രദ്ധയും മേല്നോട്ടവും അത്യന്താപേക്ഷിതമാണെന്ന് ഡോക്ടര്മാര് പറഞ്ഞു.